stanford-oval/wikipedia huggingface dataset:
סופי בלום-לזרוס
חייה

בלום-לזרוס נולדה ב-1867 בשטוטגרט למשפחה יהודית אמידה, מאוחר יותר עברה לפרנקפורט. היא למדה ציור בבית הספר שטדל (אנ') ומאוחר יותר נכנסה להאקדמיה לאמנויות היפות (מינכן) (אנ'), שם יצרה עותקים של יצירות של ציירים קלאסיים.
בסביבות שנת 1900 נישאה בלום-לזרוס לתעשיין היהודי דניאל בלום ועברה לפריז, שם הפכה לחברה באגודת האמנים העצמאיים (אנ'). היא הציגה את עבודתה ב-1909 וב-1913 בסלון הסתיו. לאחר מות בעלה ב-1937, התבודדה בלום-לזרוס, ובילתה את שבע השנים הבאות בבית מלון.
לאחר שרכשה אזרחות צרפתית, היא נשארה בפריז במהלך מלחמת העולם השנייה. ב-8 ביולי 1944 היא נעצרה על ידי הגסטפו ושלושה שבועות לאחר מכן גורשה לאושוויץ, שם מתה תוך זמן קצר. בשנת 2005, יצירות האמנות שלה הוצגו לאחר מותה בתערוכה במוזיאון מונפרנאס (אנ') שהוקדשה לאמנים שגורשו על ידי הנאצים.
הערות שוליים

1 2  Musee Orsay, Sophie Blum-Lazarus (1867 - 1944)
1 2 3 4 5  Le Delarge, Blum-Lazarus, Sophie
1 2 3 4 5 6  Sophie Blum, née Lazarus, Convoi 77
↑  Blum, Sophie, Mémoire des hommes
| --- | --- |
בקרת זהויות :  RKD: 342448  ULAN: 500636136  VIAF: 45167198203967630365   WorldCat (עם VIAF): 45167198203967630365 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סופי בלום-לזרוס".
סורקובה

סורקובה על בול דואר רומני
סורקובה (ברומנית: Sorcova) הוא מנהג עממי רומני הבא לידי ביטוי בראש השנה הנוצרי, ב-1 בינואר.
סורקובה הוא ענף ירוק עם ניצני פרחים או מקל שקושט בפרחי נייר. ילדים יוצאים עם הענפים ומצביעים על אנשים ושרים את שירי סורקובה שבדרך כלל הם ברכות לכיוונו של מי שמצביעים עליו, אך יכול להיות גם קללה.
השם "סורקובה" נגזר מהמילה הבולגרית "סורוב" שמשמעותה הוא ירוק מלבלב.
הטקס כולל את הכנת הענף הירוק או המקל המקושט בפרחי נייר צבעוניים. הילדים, בעיקר הבנים, עוברים מבית לבית עם הסורקובה בידם, ומברכים את הדיירים בברכות לשנה טובה ומלאת בריאות, הצלחה ושגשוג. השירים שהם שרים כוללים בדרך כלל איחולים לבריאות, לפריון ולשגשוג כלכלי.
ניהון שוקי

עמוד מתוך ניהון שוקי, ראשית תקופת הייאן
ניהון שוקי (ביפנית: 日本書紀 – דברי ימי יפן), או ניהונגי (日本紀), הוא הספר השני העתיק ביותר בהיסטוריה של יפן הקלאסית. זהו ספר מפורט ומסוגנן יותר מקוג'יקי, העתיק ממנו, והוא משמש כלי חשוב בידי היסטוריונים וארכאולוגים, מפני שהוא מתאר בפירוט את כרוניקות יפן העתיקה, אם כי החלק הראשון שלו נחשב בעיקר מיתולוגי. הספר נערך על ידי הנסיך טונרי, בנו של הקיסר טמו, ב-720, ובסיוע יסומארו פוטו נו אסון.
הספר נפתח בתיאור מיתוס הבריאה היפני ושבעת הדורות הראשונים של יצורים אלוהיים, וממשיך בתיאור מיתוסים ואירועים היסטוריים עד המאה ה-8. מקובל שהחלק האחרון, שבו תיאור תקופת שלטונם של הקיסרים טנג'י, טמו וג'יטו, הוא תיאור היסטורי מהימן. הספר מתמקד במעלותיהם של קיסרי יפן הטובים, ובמגרעותיהם של אלה הפחות טובים, וסוקר גם קשרים דיפלומטיים עם מדינות אחרות. הוא כתוב בסינית קלאסית, כשם שהיה נהוג במסמכים רשמיים באותה עת. קוג'יקי, לעומתו, כתוב בשילוב של סינית ושל תעתיק פונטי של יפנית (בעיקר עבור שמות ושירים).
תהליך האיסוף > תורמים

ניתן ללמוד על תהליך איסוף הסיפורים באמצעות ניתוח הסגנון שבו נכתב כל פרק. אף על פי שהטקסט כולו נכתב בכתב סיני, ניתן להבחין בין טקסטים שערכו כותבים יפנים, לבין טקסטים שנכתבו על ידי דוברי סינית כשפת אם.
תהליך האיסוף > הפניות

ניהון שוקי מתבסס על מסמכים עתיקים יותר, בעיקר על מסמכים שנשמרו בארמון הקיסר החל מהמאה ה-6. הוא מכיל אף מסמכים וסיפורים שנשלחו משבטים שונים ברחבי המדינה ששירתו את החצר הקיסרית. עם המסמכים עליהם מתבסס ניהון שוקי נמנים טנאוקי וקוקי, המוזכרים בטקסט ואשר נכתבו על ידי הנסיך שוטוקו וסוגה נו אומקו, אולם אלה אבדו בשרפה ב-645.
בתיאור יחסי החוץ, ניתוח טקסטואלי מעלה שהכותבים היפנים התבססו על מספר מסמכים שכתבו מלומדים קוריאנים מממלכת פקצ'ה שעברו ליפן, וזה עולה מהשימוש בשמות מקומות ובשמות מלכים בשפת פקצ'ה.
תקופות שלטון

החלק הראשון של ניהון שוקי, החל בתאריך ההיסטורי של יסוד יפן ב-660 לפנה"ס וכלה ברשימת הקיסרים הראשונים, הוא אגדי או מיתולוגי. עם זאת, אין זה אומר שהדמויות המופיעות בו לא היו קיימות, אלא שאין בנמצא מספיק מקורות על מנת לבסס את המידע כאמת.
תקופות השלטון של קיסרים אלה, או מלכים, שכן יפן הייתה אז ממלכה, אינן ודאיות, וסביר שהמחברים הגזימו במניין שנותיהן על מנת להדגיש את המוצא העתיק של המשפחה הקיסרית, ולתת להן משמעות נומרולוגית. למשל, שנת היסוד 660 לפנה"ס נבחרה, ככל הנראה, מכיוון שבלוח השני הטאואיסטי שנה זו היא שנת "שין-יו", או שנה המתאימה להפיכות. מחברי ניהון שוקי קבעו ששנת 600 לספירה היא שנת הפיכה גם כן בעקבות הרפורמות של הנסיך שוטוקו, ומכיוון שהלוח הטאואיסטי פועל ביחידות זמן בנות 21 מחזורים בני שישה חלקים, ספרו המחברים 1260 שנה לפני השנה 600 והגיעו לשנת 660 לפנה"ס.
תקופות שלטון > שמונה מלכים לא מתועדים

בפרק הרביעי של ניהון שוקי מופיעים שמונה מלכים רק במניין שנות חייהם ושלטונם, שנת הפיכתם ליורשי עצר, שמות פילגשיהם ומקום קבורתם. מלכים אלה נקראים "קֶשי האצ'ידאי" (欠史八代, שמונה דורות ללא היסטוריה) מכיוון ששמם לא נקשר באגדות ובסיפורים. ייתכן שמלכים אלה נוספו לחיבור על מנת למלא את החלל בין המלכים האמיתיים לג'ימו, הקיסר הראשון של יפן.
לקריאה נוספת

Aston, William G. Nihongi: Chronicles of Japan from the Earliest Times to AD 697. Cosimo, Inc., 2008. ISBN 9781605201443.
Sakamoto, Tarō. The Six National Histories of Japan. UBC Press, 1991. ISBN 9780774803793.
הערות שוליים

↑  Aston, עמ' xi.
↑  Sakamoto, עמ' 40.
↑  Aston, עמ' xiii.
| --- | --- |
בקרת זהויות :  NLI: 987007369776205171  BnF: cb12172935p (data)  GND: 4252178-6  LCCN: n82031677  NDL: 00644492  SUDOC: 030279364  VIAF: 179831715   WorldCat (עם VIAF): 179831715
סידור קובפק

| --- | --- |

 לידה:  13 במאי 1887 (יוליאני) קוטלבה, אוקראינה 
 פטירה:  11 בדצמבר 1967 (בגיל 80) קייב, ברה"מ 
 מקום קבורה:  בית הקברות בייקובה 
 מדינה:  ברית המועצות 
 השתייכות:  צבא האימפריה הרוסית 
 דרגה:  מייג'ור גנרל 
 פעולות ומבצעים
 מלחמת העולם הראשונה  החזית המזרחית במלחמת העולם השנייה  מלחמת האזרחים ברוסיה 
 עיטורים
 עיטור לנין (18 במאי 1942)  עיטור לנין (23 בינואר 1948)  כוכב הזהב (4 בינואר 1944)  עיטור לנין (25 במאי 1957)  עיטור לנין (25 במאי 1967)  כוכב הזהב (18 במאי 1942)  גיבור ברית המועצות (4 בינואר 1944)  עיטור על שם בוגדן חמלצניצקי דרגה ראשונה (7 באוגוסט 1944)  עיטור הדגל האדום (24 בדצמבר 1942)  מסדר סובורוב, דרגה 1 (2 במאי 1945)  גיבור ברית המועצות (18 במאי 1942)  צלב המלחמה של צ'כוסלובקיה 1939–1945  צלב גיאורגי הקדוש, דרגה 4  עיטור על שם בוגדן חמלצניצקי  מדליה לפרטיזן במלחמה הפטריוטית הגדולה, דרגה שנייה  צלב גרונוולד  מדליית "פרטיזן במלחמה הפטריוטית" דרגה 1  מדליית גיאורגי הקדוש  מדליה להנצחת 20 שנים לניצחון במלחמת המולדתה הגדולה 1941–1945  מדליה לפרטיזן במלחמה הפטריוטית הגדולה  מדליה לגבורת העמל במלחמת המולדת הגדולה 1941–1945  מדליית הניצחון על גרמניה במלחמה הפטריוטית הגדולה 1941–1945  צלב גיאורגי הקדוש, דרגה 3  מדליית גריבלדי  מדליה לציון 250 שנה ללנינגרד  מדליה להנצחת 800 שנים לייסוד מוסקבה  מסדר האריה הלבן 
 
דיוקנו של סידור קובפק על בול דואר סובייטי
סידור קובפק (באוקראינית: Сидір Артемович Ковпак; ‏26 במאי (7 ביוני) 1887– 11 בדצמבר 1967, קייב) היה בין מפקדי הפרטיזנים במהלך מלחמת העולם השנייה. על פעילות זו הוענק לו תואר גיבור ברית המועצות, פעמיים.
סידור קובפק נולד בכפר בקרבת פולטבה (אז בתחומי האימפריה הרוסית, כיום באוקראינה) למשפחת איכרים ענייה. במשפחה היו 10 ילדים. הוא גויס לצבא ולאחר שחרורו עבד כסבל בסראטוב. לאחר תחילת מלחמת העולם הראשונה הוא גויס מחדש ולחם בגבורה. על הגבורה בקרב הוענקו לו מספר עיטורים, כולל אחד שהוענק אישית על ידי הצאר.
לאחר מהפכת פברואר קובפק נבחר לוועד הגדוד והחל לתמוך בבולשביקים. במהלך מלחמת האזרחים ברוסיה קובפק לחם בשורות הצבא האדום בחזיתות שונות. בשנת 1921 הוא חזר לאזור ילדותו ומונה לקצין העיר באחת העיירות. בשנת 1926 קובפק שוחרר מהצבא ועבד בתפקידי ניהול זוטרים. בשנת 1937 הוא מונה למנהל אחת המחלקות במשרד מנהל מחוז.
מלחמת העולם השנייה ואחריה

בספטמבר 1941, במהלך מבצע ברברוסה, הגרמנים כבשו את האזור בו התגורר וקובפק מונה למפקד יחידת פרטיזנים בת מספר עשרות אנשים שהסתתרה ביערות. היחידה פעלה במזרח אוקראינה ובשטחים סמוכים במחוז קורסק, מחוז אוריול ומחוז בריאנסק. לאור ההצלחות, היחידה גדלה והגיעה במהלך שנת 1942 לכמה מאות לוחמים. ב-31 באוגוסט 1942 קובפק הוטס למוסקבה ונפגש עם יוסיף סטלין וקלימנט וורושילוב. לקובפק ניתנה משימה לבצע פשיטה לאזור של אוקראינה המערבית שהיה מרוחק כמה אלפי קילומטר מאזור פעילותו. לקראת תחילת המסע, היחידה שלו גדלה לכ-2000 לוחמים. ליחידה סופק ציוד רב כולל תותחים ולרשותה הועברו קצינים מקצועיים. במהלך המסע לגרמנים הוסב נזק גדול ולפשיטה היה הד מוראלי משמעותי. אומנם גם האבדות ביחידה של קובפק היו גדולות, וכשליש מהלוחמים לא חזרו מהמסע.
באפריל 1943 הוענקה לקובפק דרגת "גנרל מאיור". יחד עם זאת לאור גודלה של היחידה היה ברור שקובפק ללא השכלה צבאית לא יכול לפקד עליה ולכן הוא מונה לסגן מפקד ומעליו מונה קצין מקצועי.
לאחר שחרור השטח מהכיבוש הנאצי קובפק השתחרר ומונה לתפקידי ניהול בממסד הסובייטי. הוא כיהן בתפקידים בכירים עד לפטירתו בשנת 1967. לאחר המלחמה הוא נודע כ"מפקד הפרטיזנים האוקראינים" ונאם בעצרות שונות של הפרטיזנים.
הערות שוליים

↑  מ. גרוס, תקום פדראציה אירופית של הפארטיזאנים, משמר, 14 במאי 1946
| --- | --- |
בקרת זהויות :  NLI: 987007279366105171  PLWABN: 9810697250505606  GND: 122061845  ISNI: 0000 0001 1060 3241  LCCN: n84140596  LNB: 000149460  NKC: xx0005311  NTA: 195135016  RERO: 02-A022263938  SUDOC: 100937853  VIAF: 45173298   WorldCat (עם VIAF): 45173298 
מטבע אוקראיני עם דיוקנו של קובפק
סאריק אנדראסיאן

| --- | --- |

 לידה:  24 באוגוסט 1984 (בן 40) ירוואן, ברה"מ 
 מדינה:  רוסיה 
 השכלה:  A. Baitursynov Kostanai State University 
 תקופת הפעילות:  מ-2005 
 
סאריק גרניקוביץ' אנדראסיאן (ברוסית: Сарик Гарникович Андреасян, בארמנית: Սարիկ Գառնիկի Անդրեասյան; נולד ב-24 באוגוסט 1984) הוא במאי, מפיק ותסריטאי רוסי-ארמני. הוא ייסד את חברת ההפקות Enjoy Movies, אך במאי 2017 עזב את אולפן Enjoy Movies כדי להקים אולפן אחר בשם Bolshoe Kino.
סרטיו המוקדמים היו בעיקר קומדיות דלות תקציב. עם זאת, מאז 2015 החל סאריק להתקדם לעבר סוגת מדע בדיוני, פעולה ודרמות.
ביקורת

רוב סרטיו ספגו ביקורות שליליות בתקשורת הרוסית. יוצאי דופן בולטים הם סרטי הדרמה רעידת אדמה, אמהות ובלתי נסלח שקיבלו ביקורות חיוביות ביותר.
הקומדיות המוקדמות שלו, כמו גבר בהריון (שהרוויח 8.3 מיליון דולר ברוטו), אמהות (7.8 מיליון דולר ברוטו), מה גברים עושים! (11.3 מיליון דולר ברוטו), היו להיטים מסחריים. סרטיו האחרונים של אנדראסיאן נעשו בתקציב עתק, אך הפכו לכישלון קופתי, על פי כלי תקשורת רוסיים שונים. סרטים כאלה הם "שוד אמריקאי", מאפיה: משחק ההישרדות, והמגינים. הוא ניהל מגעים לבימוי הסרט "הנסיך", בכיכובו של ברוס ויליס, אך לא נשכר לבסוף.
סרט דרמת האסונות שביים, "רעידת האדמה" נבחר כנציג ארמניה לסרט הזר הטוב ביותר בטקס פרסי האוסקר ה-89, אך נפסל על ידי האקדמיה.
פילמוגרפיה

| שנה | סרט | תפקידים> בימוי | תפקידים> תסריט | תפקידים> הפקה |
| --- | --- | --- | --- | --- |
| 2009 | לופוחי | כן | כן | לא |
| 2011 | רומן בעבודה: ימי חיינו | כן | כן | לא |
| 2011 | גבר בהריון | כן | כן | כן |
| 2012 | אמהות | כן | כן | כן |
| 2012 | אותו קרלסון | כן | כן | כן |
| 2012 | מטפלות | לא | לא | כן |
| 2012 | גבר עם אחריות | לא | לא | כן |
| 2012 | שנה טובה, אמהות! | כן | כן | כן |
| 2013 | הכפיל | לא | לא | כן |
| 2013 | מה הגברים זוממים! | כן | כן | כן |
| 2013 | אי המזל | לא | לא | כן |
| 2013 | חברים של חברים | לא | לא | כן |
| 2014 | מה הגברים זוממים! 2 | כן | כן | כן |

| 2014 | שוד אמריקאי | כן | לא | לא |


| 2015 | גבירת צ'אכטיצה | לא | לא | כן |
| 2016 | רעידת האדמה | כן | כן | כן |
| 2016 | המאפיה: משחק ההישרדות | כן | לא | לא |

| 2017 | המגינים | כן | לא | כן |

| 2017 | אהבה בעיר המלאכים | כן | כן | כן |

| 2018 | בלתי נסלח | כן | לא | כן |

| 2019 | בנות שונות | כן | לא | לא |

| 2019 | רובו | כן | לא | כן |

| ‏2020 | גוד ביי, אמריקה | כן | לא | כן |
| ‏2020 | תרדמת | לא | לא | כן |
| ‏2021 | אנחנו | לא | לא | כן |
| ‏2021 | צ'יקטילו | כן | לא | כן |
| 2023 | בשמש לאורך שדות התירס | כן | לא | כן |
| 2024 | צל צ'יקטילו | כן | לא | כן |
| 2024 | אונייגין | כן | לא | כן |
הערות שוליים

↑  Рецензии на фильм Защитники / Zashchitniki (2017), отзывы
↑  Рецензии на фильм Ограбление по-американски / American Heist (2015), отзывы
↑  Рецензии на фильм Тот ещё Карлосон! (2012), отзывы
↑  Рецензии на фильм Беременный (2011), отзывы
↑  Рецензии на фильм Мафия: Игра на выживание / Mafia (2015), отзывы
↑  Рецензии на фильм Непрощённый (2018), отзывы
↑  Фильмы, режиссер Сарик Андреасян
↑  Рецензии на фильм Землетрясение / Землетрясение (2016), отзывы
↑  Рецензии на фильм Мамы (2012), отзывы
↑  American Heist (2015) - Rotten Tomatoes
↑  Guardians (Zashchitniki) (2017) - Rotten Tomatoes
↑  ""БЕРЕМЕННЫЙ" ("The Pregnant") movie page in Showtimer's Journal". אורכב מ-המקור ב-2012-12-30.
↑  ""МАМЫ" ("Moms") movie page in Showtimer's Journal". אורכב מ-המקור ב-2012-12-30.
↑  ""ЧТО ТВОРЯТ МУЖЧИНЫ"("That Was the Men's World" movie page in Showtimer's Journal)". אורכב מ-המקור ב-2013-03-16.
↑  Фильм «Ограбление по-американски» Сарика Андреасяна провалился в прокате США
↑  https://www.boxofficemojo.com/movies/intl/?page=&country=R2&id=_fAMERICANHEIST01
↑  American Heist (2015) - Financial Information
↑  Фильм – ОГРАБЛЕНИЕ ПО-АМЕРИКАНСКИ — Кинобизнес сегодня
↑  Провал в России фантастический боевик «Мафия: игра на выживание» компенсирует в Китае? (ארכיון)
↑  "Mafia: Survival Game". Box Office Mojo. נבדק ב-26 באוקטובר 2016. {{cite web}}:  (עזרה)
↑  Фильм – ЗАЩИТНИКИ — Кинобизнес сегодня
↑  «Защитники»: история одного провала | Esquire
↑  Фонд кино подал иск против создателей супергеройского фильма «Защитники» на 51 миллион рублей - Вокруг ТВ.
↑  "Armenia picks "Earthquake" for foreign language Oscar race". Panarmenian. 3 בספטמבר 2016. נבדק ב-3 בספטמבר 2016. {{cite web}}:  (עזרה)
↑  Holdsworth, Nick (4 בספטמבר 2016). "Oscars: Armenia Selects 'Earthquake' for Foreign-Language Category". The Hollywood Reporter. נבדק ב-5 בספטמבר 2016. {{cite web}}:  (עזרה)
↑  Kozlov, Vladimir (12 באוקטובר 2016). "Foreign-Language Oscar: Armenian Submission Disqualified". The Hollywood Reporter. נבדק ב-13 באוקטובר 2016. {{cite web}}:  (עזרה)
↑  "Armenia's Oscar entry creators explain Academy's disqualification". Panarmenian. 13 באוקטובר 2016. נבדק ב-13 באוקטובר 2016. {{cite web}}:  (עזרה)
↑  סדרת ספין-אוף לסדרה צ'יקטילו
| --- | --- |
בקרת זהויות :  PLWABN: 9811721308405606  BnF: cb16984804r (data)  GND: 1078764409  ISNI: 0000 0004 5287 0470  LCCN: no2015133973  MusicBrainz: b667e41b-c767-43fb-afc6-7566ee201df5  SUDOC: 224269941  VIAF: 317275874   WorldCat (עם VIAF): 317275874
נפל הפור

קובייה רומית, עשויה מעופרת
נָפַל הַפּוּר (בלטינית: Alea iacta est) הוא ביטוי לטיני המיוחס ליוליוס קיסר בטרם חצה את הרוּבִּיקוֹן עם צבאו, ב-10 בינואר 49 לפנה"ס. אירוע זה סימן את תחילת מלחמת האזרחים נגד יריבו, הגנרל והמדינאי גנאיוס פּוֹמפֶּיוּס מגנוס, וסיעת האופטימטים שתמכה בסמכות הסנאט. הביטוי משמש בשפות רבות לציון ההכרעה שעברה את נקודת האל-חזור.
הרקע ההיסטורי

באימפריה הרומית, נהר הרוביקון סימן את הגבול בין פרובינקיה גאליה קיסאלפינה לאיטליה. בתור הפרוקונסול של גאליה, יוליוס קיסר שהה בה מרבית הזמן בתמיכת הלגיונותיו וביסס את כוחו. בשנת 49 לפנה"ס פג מינויו כפרוקונסול בגאליה, מועמדותו לתפקיד קונסול ברומא נדחתה בהתערבותם של פומפיוס והאופטימטים, והסנאט דרש שיחזור לרומא ללא צבאו. במצב זה, החליט יוליוס קיסר לחצות את נהר הרוביקון לכיוון רומא בראש שלושה לגיונות, ולתפוס את השלטון בכוח.
הערות שוליים

↑  'C. Svetonii Tranqvilli de vita duodecim Caesarum : Libri XII ...' - Viewer | MDZ, www.digitale-sammlungen.de
↑  La Pléiade - Catalogue - Bibliothèque de la Pléiade - Plutarque, Les Vies des hommes illustres, www.la-pleiade.fr
↑  Julius Caesar - Roman Ruler, Civil War, 49-45 BCE | Britannica, www.britannica.com, ‏2024-07-22 (באנגלית)
ניהונג'ינרון

ניהונג'ינרון (ביפנית: 日本人論, מילולית: תאוריות אודות היפנים) הוא סוגה של תאוריות המתמקדות בזהות הלאומית והתרבותית של יפן. הסוגה מקיפה מגוון נושאים בתחומי סוציולוגיה, פסיכולוגיה, היסטוריה, בלשנות, פילוסופיה, ואפילו מדע. הסוגה זוכה להצלחה בעיקר ביפן ונכתבת כמעט באופן בלעדי על ידי כותבים יפנים.
המושג עצמו התפרסם לאחר מלחמת העולם השנייה, ונועד לתאר ספרים ומאמרים שעשו ניסיון לנתח, להסביר או להגן על השוני בין החברה היפנית לחברות אחרות, בעיקר מאירופה ומארצות הברית. מקורות אלו חולקים השקפה כללית בנוגע למה מייחד את יפן, והשקפה זו נקראת ניהונג'ינרון.
היסטוריה

אף על פי שהניהונג'ינרון זכה לפרסום לאחר המלחמה, הרעיונות העומדים בבסיסו מקורם בתקופות שלפניה. תאוריות אודות הזהות היפנית החלו לצוץ במהלך תקופת אדו והביאו להבנה חדשה של ה"יפניות", שהייתה משותפת לכל תושבי המדינה, ללא קשר למעמד חברתי.
היסטוריה > תקופת מייג'י

בעקבות לחץ צבאי ודיפלומטי התמוטטה השוגונות האחרונה במחצית השנייה של המאה ה-19, הקיסר מוצוהיטו הפך לשליט המדינה וסיים את תקופת הבידוד הארוכה בה הייתה נתונה יפן. יפן פתחה את נמליה והחלה לסחור עם מדינות אחרות, ומנהיגיה שאפו לערוך רפורמות שיסייעו למדינה להתאים עצמה לרוח הזמן. סין איבדה את מקומה המסורתי כמודל לחיקוי, ואותה החליף העולם המערבי, אך בעוד היחסים עם סין היו חד-צדדיים, לפתע יכלו המשכילים והוגי הדעות היפנים לקרוא את הכתבים המערביים אודות יפן והיפנים. תגובתם של היפנים לדעות המערביות אודותיהם, שהיו רוויות בתחושות עליונות והתנשאות שהיו אופייניות לתקופה, עוררו דיון אודות הזהות הלאומית היפנית.
לאחר השלמת תהליך המודרניזציה והלמידה מהמערב, החלו היפנים לשוב ולהתמקד בזהותם שלהם, והחלו במקביל לפתח רגשות אימפריאליסטים עם עליית הקולוניאליזם. תקופת טאישו התאפיינה בנטייה נוספת לכיוון המערב, אך בעקבות המשבר הכלכלי העולמי של 1929 החל המיליטריזם לצבור תמיכה, בעוד אידאולוגיות לאומיות מנעו כל ניסיון התקרבות נוסף למערב.
היסטוריה > לאחר המלחמה

לאחר התבוסה במלחמה, ועם סיום תקופת הכיבוש נהנתה יפן מתקופת שגשוג כלכלי ארוכה, שנמשכה עד שנות ה-90. בתקופה שלאחר המלחמה שבו ועלו תאוריות אודות ייחודיות היפניות, אך אלה נתקלו לעיתים בביקורת. קשה לומר האם התאוריות אודות היפנים, שנהגות תחת הדמוקרטיה היפנית, הן תהליך טבעי של חיפוש זהות לאומי, או שמא הן נשענות על האידאולוגיות הלאומניות שרתמה הממשלה היפנית בתקופה שלפני המלחמה לטובת התפשטות אימפריאלית.
עם זאת, ייתכן שהשמדת סמלים יפנים לאומיים והמהלומה הפסיכולוגית שגרמה התבוסה במלחמה הביאו להופעת הניהונג'ינרון, על אף מקורותיו המוקדמים, וייתכן שהוא משקף את הרגשות הלאומיים ביפן, לפי רוח התקופה. מיד לאחר המלחמה, נערך הדיון בניהונג'ינרון בהקשר שלילי, וערכי הפיאודליזם שהזכירו את האימפריה היפנית, נחשבו מכשולים בשיקום המדינה הדמוקרטית החדשה. בשנות ה-60 הכירו הוגי הניהונג'ינרון בחשיבות ההיסטורית של יפן, והחלו לבקר ערכים מסוימים של החברה המערבית, לעומת ערכים ראויים בחברה היפנית. בשנות ה-70, במקביל לשגשוג הכלכלי, החלו הערכים הפיאודלים להופיע באור חיובי, המייחד את יפן משאר מדינות העולם, והמאפשר לה לשגשג.
הנחות יסוד

הגזע היפני הוא ייחודי, ואין שני לו.
ייחודיות זו נובעת מהעובדה שהגזע היפני התפתח על אי המבודד מהתהפוכות החברתיות שהיו נפוצות ביבשת אסיה. בנוסף, יש לאיי יפן אקלים משלהם, המתחלק לארבע עונות, שבתורו משפיע על ההתנהגות האנושית. לפיכך, הטבע האנושי ביפן הוא המשכו של הטבע עצמו.
בשל בידודם של האיים, לשפה היפנית יש מבנה דקדוקי ותחבירי ייחודי, הגורם ליפנים לחשוב לפי תבניות מחשבה מסוימות, השונות מכל מקבילותיהן בעולם. בנוסף, הניהונג'ינרון מעלה טענה לפיה גם אם אדם זר מסוגל לדבר יפנית באופן שוטף, הוא עדיין לא יכול לחשוב כמו יפני, וישית על השפה את הרקע של שפת האם שלו, בהתאם להיפותזת ספיר-וורף.
בפסיכולוגיה היפנית, השואבת מן השפה, בולט רגש ההסתמכות על אחרים, או תלות (甘え), שיוצר סוג ייחודי של מערכת יחסים אנושית, בה הגבולות בין ה'עצמי' וה'אחר' מטושטשים וגמישים.
המבנה החברתי היפני מעצב את הקשרים הבין-אישיים לפי מודל של משפחה, המתאפיין ביחסים אנכיים, ביחסים בין חברי המשפחה, וביחסי הורים-ילדים. בהתאם לכך, אדם אינו יכול להיחשב לבדו, אלא תמיד יהיה חלק מקבוצה.
ראו גם

אסתטיקה יפנית
לקריאה נוספת

Bendict, Ruth. The Chrysanthemum and the Sword: Patterns of Japanese Culture. Houghton Mifflin Harcourt, 2005. ISBN 9780618619597.
Dale, Peter. The Myth of Japanese Uniqueness. Taylor and Francis, 2011. ISBN 9780415679237.
Dower,John W.War Without Mercy - Race and Power in the Pacific War. Pantheon Books, 1993. ISBN 9780394751726.
Yoshino. Kosaku. Cultural Nationalism in Contemporary Japan: A Sociological Enquiry. Routledge, 1992. ISBN 9780415071192.
הערות שוליים

↑  נוסקו, עמ' 2.
סטיבן זאיליאן

| --- | --- |
אין תמונה חופשית
 לידה:  30 בינואר 1953 (בן 71) פרזנו, ארצות הברית 
 מדינה:  ארצות הברית 
 תקופת הפעילות:  מ-1977 
 מקום לימודים:  אוניברסיטת המדינה בסן פרנסיסקו  Cinema Department at San Francisco State University  Crescenta Valley High School  Sonoma State University 
 מספר צאצאים:  2 
 פרסים והוקרה:  פרס לורל לתסריטאות (2011)  פסטיבל הסרטים באוסטין (2009)  USC Scripter Award (1991)  USC Scripter Award (1994)  פרס באפט"א לקולנוע (1994)  פרס אוסקר לתסריט המעובד הטוב ביותר (1992)  פרס גלובוס הזהב (1994)  פרס גילדת הכותבים של אמריקה (2011)  USC Scripter Award (1999) 
 פרופיל ב-IMDb
 
סטיבן זאיליאן (באנגלית: Steven Zaillian; נולד ב-30 בינואר 1953) הוא תסריטאי, במאי ומפיק קולנוע וטלוויזיה אמריקאי. היה מועמד לפרס האוסקר ארבע פעמים, מתוכן זכה פעם אחת בלבד בשנת 1993, על כתיבת התסריט לסרט "רשימת שינדלר" שביים סטיבן ספילברג.
ביוגרפיה

זאיליאן נולד בפרזנו, קליפורניה, ארצות הברית, והוא אחד מבניו של ג'ים, שדר חדשות ברדיו. למד מדעי המדינה באוניברסיטת המדינה בסן פרנסיסקו והחל לכתוב תסריטים תחילה לפרנסתו בלבד. זאיליאן הוא ממוצא ארמני ומתגורר כיום בלוס אנג'לס.
קריירה

התסריטים המפורסמים להם היה שותף: "רשימת שינדלר" כאמור, "חניבעל", "סכנה ברורה ומיידית", (1994),
"כל אנשי המלך" (2006), "נערה עם קעקוע דרקון" (2011), "האירי" (2019) ו"עד במנוסה" (2021).
בשנת 2016 הוא הפיק, כתב וביים את סדרת הטלוויזיה "ליל האירוע" ששודרה ב-HBO.
בשנת 2019, פורסם כי זאיליאן יביים, יכתוב ויפיק את סדרת הטלוויזיה "ריפלי" (אנ') המבוסס על דמותו של טום ריפלי, גיבור של סדרת רומני מתח ופשע מאת הסופרת פטרישיה הייסמית'. את ריפלי יגלם השחקן האירי אנדרו סקוט. הסדרה עלתה לצפייה ב-4 באפריל 2024 בשירות הסטרימינג נטפליקס.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי לבידור בפריים טיים | הבימוי הטוב ביותר במיני-סדרה או סדרת אנתולוגיה או סרט | ריפלי | זכייה |  |
| 2024 | פרס אמי לבידור בפריים טיים | התסריט הטוב ביותר במיני-סדרה או סדרת אנתולוגיה או סרט | ריפלי | מועמדות |  |
סולם מל

גרף המראה את היחס בגובה בין סולם מל לסולם הרץ סטנדרטי
סולם מל (באנגלית: Mel scale) הוא סולם המבוסס על הדרך שבה בני אדם תופסים שמיעתית את גובה הצליל. בסולם מל, בניגוד לסולם הרץ הסטנדרטי, ההפרשים בין הגבהים נשמעים שווים על ידי המאזינים, כך שעלייה מ-500 ל-1000 מל תשמע זהה לעלייה מ-1000 ל-1500 מל.
סולם מל הוא מונח שנטבע לראשונה בשנת 1937 על ידי שלושה חוקרים אמריקאים: סטיבנס, וולקמן וניומן.
אטימולוגיה

השם מל מגיע מן המילה האנגלית Melody.
השוואה לסולמות אחרים

נקודת הייחוס בין סולם זה לסולמות אחרים היא ההקבלה ש-1000 הרץ יהיו שווים תמיד 1000 מל. מעל כ-500 הרץ, האוזן האנושית תצטרך מרווחים הולכים וגדלים כדי להבחין בעליות בגובה הצליל. לכן, סולם מל (שמטרתו לחקות את תפיסת הצליל של האוזן האנושית) יראה כי אם נעלה ארבע אוקטבות מעל 500 הרץ בסולם הרץ נעלה רק שתי אוקטבות בסולם מל מעל אותה נקודה.
נוסחה

ישנן מספר נוסחאות מקובלות כדי להמיר בין תדירות בהרץ לתדירות במל. הנוסחא המקובלת ביותר בשימוש כיום היא הנוסחא של שאוגנסי:
m=2595\log _{10}\left(1+{\frac {f}{700}}\right)
הערות שוליים

1 2  Stevens, Stanley Smith; Volkmann; John; Newman, Edwin B. (1937). "A scale for the measurement of the psychological magnitude pitch". Journal of the Acoustical Society of America. 8 (3): 185–190. Bibcode:1937ASAJ....8..185S. doi:10.1121/1.1915893. אורכב מ-המקור ב-2013-04-14.
↑  W. Dixon Ward (1970). "Musical Perception".  In Jerry V. Tobias (ed.). Foundations of Modern Auditory Theory. Vol. 1. Academic Press. p. 412. no one claims yet to have determined 'the' mel scale.
↑  Douglas O'Shaughnessy (1987). Speech communication: human and machine. Addison-Wesley. p. 150. ISBN 978-0-201-16520-3.
סופיה אנדרוחוביץ'

| --- | --- |

 לידה:  17 בנובמבר 1982 (בת 41) איוואנו-פרנקיבסק, ברה"מ 
 מדינה:  אוקראינה 
 מקום לימודים:  האקדמיה האוקראינית למקצועות הדפוס 
 שפות היצירה:  אוקראינית, פולנית, גרמנית, אנגלית 
 בן או בת זוג:  אנדריי בונדר 
 
סופיה אנדרוחוביץ' (באוקראינית: Софі́я Ю́ріївна Андрухо́вич;‏ נולדה ב-17 בנובמבר 1982 באיוונו-פרנקיבסק, ברית המועצות) היא סופרת ומתרגמת אוקראינית.
ביוגרפיה

סופיה אנדרוחוביץ' נולדה בעיר איוונו-פרנקובסק למשפחת סופר. לאחר סיום הלימודים בעיר הולדתה היא למדה בקייב באקדמיה למקצועות הדפוס.
היא מתגוררת בקייב ועוסקת בכתיבה ותרגום מאנגלית ופולנית, זאת בנוסף לעבודתה בירחון כעורכת.
בשנת 2002 פרסמה את ספרה הראשון.
בשנת 2014 פרסמה את ספרה "פליקס אוסטריה" על חיים בעיר הולדתה בתקופה האימפריה האוסטרו-הונגרית. ספר זה זכה להצלחה רבה והיא קיבלה על יצירה זו מספר פרסים. הספר תורגם לגרמנית ופולנית. בשנת 2020 עלה לאקרנים הסרט "ודיאנה" המבוסס על הספר.